22 साल मेहनत के बाद ईजाद हुई गन्ने की नई किस्म, सड़न व सूखा भी बेअसर
भारतीय गन्ना शोध संस्थान (आईआईएसआर) ने नई प्रजाति का गन्ना ईजाद किया है। वैज्ञानिकों का दावा है कि यह गन्ना आंधी-तूफान में भी खड़ा रहेगा, आड़ा नहीं होगा। बाढ़ और सूखे का भी इस पर ज्यादा असर नहीं होगा। आईआईएसआर के प्रधान वैज्ञानिक डॉ.एके शाह और उनकी टीम ने गन्ना की नई प्रजाति सीओएलके 94184 और ओपीके 05191 पर रिसर्च किया है। यह दोनों वैरायटी का रिसर्च 1995 से हो रहा है, अब इसके परिणाम भी सामने आ गए हैं।
आईआईएसआर के वैज्ञानिकों ने रिसर्च कर दावा किया है कि इस नई किस्म को अपेक्षाकृत कम पानी की जरूरत होती है। खरीफ और रबी सीजन दोनों में बुआई कर सकते हैं, मार्च में बोया गन्ना की सिंचाई पांच से छह बार करना होगी। आईआईएसआर के प्रधान वैज्ञानिक डॉ.शाह ने बताया नए शोध एवं ब्रीडिंग परियोजनाओं में अब ऐसी किस्में विकसित करने पर ध्यान दिया जाता है, जिसमें कम पानी वाले क्षेत्रों में भी बेहतर पैदावार में सक्षम हो सके। इस किस्म की बुवाई सूखे और बाढ़ दोनों ही स्थितियों में की जा सकती है। उधर कृषि विज्ञान केंद्र बुरहानपुर के वैज्ञानिक भूपेंद्रसिंह और राहुल सतारकर ने बताया कोएम-0265, कोसी-671, को-003102, को-0085 किस्म का गन्ना भी तेज हवा में खड़ा रहेगा।
बुआई की विधि
मेढ़ नानी पद्धति : मेढ़ नाली पर अच्छी तरह तैयार कर गोबर खाद मिलाएं। एक मीटर x एक मीटर x 20-25 सेमी की ऊंचाई के बेड तैयार करें। बेड पर बीज की बुआई के लिए बीज के 1.5 से 2.5 इंच लंबे टुकड़े तैयार करें। बीज से बीज की दूरी 15 सेमी रखें। गन्ने के पत्तों से 0.5 से 1 इंच मोटा मल्च तैयार करें, जो नमी बनाए रखता है। खरपतवार रोकता है। 30-40 दिन बाद तीन से चार पत्ते आने पर रोपे खेत में लगाएं।
एक आंख बीज से प्लास्टिक बेग में तैयार करें रोप : प्लास्टिक बेग से रोपे तैयार करने के लिए एक मीटर चौड़ा और रोप की संख्या अनुसार 5-10 मीटर लंबा आकार के बेड तैयार करें। उपजाऊ मिट्टी गोबर की खाद 3:1 के अनुमात में मिलाकर एवं उसी में 25 किलो यूरिया 50 किलो एसएसपी एवं दो किलो कर्बोफ्युरान पावडर मिलाकर 5x7 इंच की पालीथिन के बेग में भरें। नीचे 5-6 छिद्र करें। 30-40 दिन बादा तीन से चार पत्ते आने पर रोप खेत में तैयार करें।
यह है खासियत
जल जमाव और नमी की कमी में भी बोया जा सकता है।
तेज हवा आंधी या तूफान के कारण गन्ना आड़ा नहीं होगा। क्योंकि यह हार्ड (कड़क) होता है।
टॉप बोरर कीट प्रतिरोधी है। इसमें रेड रॉट और स्मट रोग नहीं आते हैं।
पत्ती नुकीली होती है, इस वजह से मवेशी फसल को नुकसान नहीं पहुंचा सकते हैं।
बुआई का समय
शरदकालीन बुआई : अक्टूबर से नवंबर में फसल बो सकते हैं। फसल 10-14 महीने में तैयार होती है।
बसंतकालीन बुआई : फरवरी से मार्च तक फसल बुआई करते हैं। यह 10-12 महीने में तैयार हो जाएगी।
कोएम-0265, को-86032, को-94012, को-8014, कोसी-671
विशेषता : लाल सड़न एवं तना छेदक के लिए प्रतिरोधी, सूखे के प्रति सहनशील।
कटाई का समय - फरवरी-मार्च
को-003102, को-0085
विशेषता : वातावरण के लिए अनुकूल एवं तेज हवा के प्रति सहनशीलता।
कटाई का समय : जनवरी से अप्रैल
इन किस्मों से भी किसानों को मिलेगा फायदा
बीजोपचार : बीज जनित (लाल सड़न, उकठा, घास जैसी बढ़वार एवं कंडवा) तथा मिट्टी जनित रोग से फसल बचाने के लिए गन्ने के टुकड़ों को फफूंदनाशक दवा से बीज उपचार करें। वीटावैक्स पावर दो ग्राम प्रति लीटर के हिसाब से 250 लीटर पानी में मिलाकर टुकड़ों को घोल में डुबोकर ही बुआई करें।
मिट्टी उपचार :ट्राईकोडर्मा विरडी 5 किलोग्राम प्रति हेक्टेयर 150 किलोग्राम वर्मी कम्पोस्ट के साथ मिला दें। इसे एक या दो दिन नमी में रख बुआई के पहले कूड़ों में या पहली गुड़ाई के समय भुरकाव करें।
बीज की मात्रा एवं बुआई पद्धति : गन्ना बीज की मात्रा बुआई पद्धति कतार से कतार की दूरी एवं गन्ने की मोटाई के आधार पर निर्भर करता है। सामान्यत: मेढ़नाली पद्धति से बनी 20-25 सेमी बनी गहरी कूड़ों से सिरा से सिरा या आंख से आंख मिलाकर सिंगल या डबल गन्ना टुकड़े की बुआई करते हैं। बिछे हुए गन्ने के टुकड़े के ऊपर 2 से 2.50 सेमी से अधिक मिट्टी की परत न हो अन्यथा अंकुरण प्रभावित होगा।
वो सबकुछ जो आप जानना चाहते हैं
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva awa_Deva hin_Deva awa_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva